钦定古今图书集成/明伦汇编/闺媛典/第037卷 > 皇清一 > 李遇春妻巫氏〈张氏附〉
## 钦定古今图书集成/明伦汇编/闺媛典/第037卷 > 皇清一 > 李遇春妻巫氏〈张氏附〉

按《合肥县志》：“巫氏，李遇春妻。性至孝。姑病，氏饮泣告天，刲股和药，进之而愈。太守旌之。子芾媳张氏，明末举家避难，路遇贼，芾以身蔽父，几为所毙，张以身掖姑面受重伤。贼退，张夫妻合力养亲。一日进甘旨，母意不乐。芾窥母意，念二兄贫苦，不能具食，于是每设食兼馈二兄，二十馀年未尝少懈，张每助其夫不衰。” 姑病，复割股以治。姑没，念翁老独处，日具酒食，令芾邀父执以娱之。及翁亡，夫妇哀毁骨立，祭葬成礼。县令旌其门。